|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 15.03.2023 |

|  |
| --- |
| 1. **Objekta nosaukums:** Mācību gada nometne |
| 1. **Objekta īpašnieks:** Nometnes organizētāja juridiskā persona: Jaunsardzes centrs, reģistrācijas Nr. 90009222536, Krišjāņa Valdemāra iela 10/12, Rīga, LV – 1473 |
| 1. **Objekta adrese:** Draudzīgā aicinājuma Liepājas pilsētas 5.vidusskola, Rīgas iela 50, Liepāja, LV - 3401 |
| 1. **Novērtēšanu veica** Sabiedrības veselības departamenta Kurzemes kontroles nodaļas higiēnas ārste Svetlana Juņina, pamatojoties uz Veselības inspekcijas Kurzemes kontroles nodaļas plānveida kontroles rezultātiem – 03.03.2022. kontroles akta numurs 00109222. |
| 1. **Novērtēšanā piedalījās:** Nometnes vadītājs Dominiks Laukmanis |
| 1. **Konstatēts**   **6.1. Vispārīgās ziņas par objektu/ objekta raksturojums**  Atbilstoši saņemtai informācijai tika konstatēts, ka Draudzīgā aicinājuma Liepājas pilsētas 5.vidusskolas telpās, Rīgas iela 50, Liepājā (turpmāk – DALP 5.vidusskola) tiks organizēta slēgta tipa diennakts nometne jaunsargiem – “Mācību gada nometne” (turpmāk – Nometne). Plānotais Nometnes darbības laiks no 21.04.2023. līdz 22.04.2023. Maksimālais dalībnieku skaits – 20 bērni un jaunieši vecumā no 12 līdz 18 gadiem. Atbilstoši Inspekcijai sniegtai informācijai nometnes norisināšanai un dalībnieku izmitināšanai – guļamtelpu vajadzībām tiks izmantotas skolas aktu zāle, sporta zāle. Nometnes dalībniekiem būs pieejamas 2.stāva tualetes, dušas telpas un tualetes pie sporta zāles. Guļamvietas nometnes dalībniekiem tiks organizētas sporta zālē un aktu zālē,- atsevišķās telpās meitenēm un zēniem. Katrs nometnes dalībnieks individuāli tiks nodrošināts ar paklājiņu/ matraci, guļammaisu/gultas piederumiem. Atbilstoši Inspekcijai sniegtai informācijai nometnē tiks nodrošināta epidemioloģiskās drošības pasākumu ievērošana atbilstoši 2022.gada 7.aprīlī aktualizētām “Vadlīnijām piesardzības pasākumiem bērnu nometņu organizētājiem”. Visiem nometnes dalībniekiem ir obligāta ģimenes ārsta izziņas saņemšana, kurā apliecināts, ka bērnam nav infekcijas slimību pazīmes un viņš nav bijis kontaktā ar Covid-19 saslimušajiem vai to kontaktpersonām. Nometnes norises laikā tiks paredzēta nometnes dalībnieku veselības skrininga veikšana; tiks nodrošināti roku dezinfekcijas līdzekļi, kā arī tiks nodrošināti individuālie aizsarglīdzekļi (sejas maskas, cimdi) nometnes dalībniekiem/kontaktpersonām lietošanai saslimšanas gadījumā. Paredzēta Nometnes telpu mitrā uzkopšana vismaz divas reizes dienā, tualetes telpu mitrā uzkopšana vismaz reizi 3 stundās. Nometne tiks nodrošināta ar pirmās palīdzības aptieciņu, kā arī būs pieejama nometnes darbībai piesaistīta medmāsa.  Atbilstoši Veselības inspekcijas plānveida kontroles informācijai Draudzīgā aicinājuma Liepājas pilsētas 5.vidusskola atrodas skolas darbībai projektētā ēkā (1938.g.) – vecais korpuss. 2010.gadā tika izbūvēts jaunais korpuss. 2017.gadā tika veikta vecā korpusa telpu vienkāršotā atjaunošana,- izremontētas visas klases telpas, koridori, tualetes telpas. DALP 5.vidusskolas pēdējā plānveida kontrole tika veikta 2022.gada 3.martā, Veselības inspekcijas kontroles akta numurs 00109222, - neatbilstības netika konstatētas. Kontroles laikā visas telpas un to iekārtas ir tīras, darba kārtībā. Skolā ir atsevišķas tualetes meitenēm un zēniem, darbiniekiem. Katrā stāvā ir 2 tualetes telpas meitenēm un 2 zēniem, kopskaitā – 6 tualetes zēniem un 6 meitenēm: meitenēm – 23 klozetpodi, 27 izlietnes, zēniem – 14 klozetpodi, 22 pisuāri, 24 izlietnes. Pie sporta zāles ir atsevišķas ģērbtuves - zēniem (ar platību 34 m2), meitenēm (50 m2) Pie zēnu ģērbtuves iekārtotas 2 dušas, ģērbtuvē ierīkotas 7 izlietnes; meitenēm – 4 dušas, ģērbtuvē – 8 izlietnes. Starp dušas iekārtām ierīkotas necaurspīdīgas, gludas, viegli kopjamas starpsienas. Pie katras ģērbtuves ir tualetes telpa ar 1 klozetpodu un 1 izlietni.  **6.2. Iekštelpu virsmu apdare** Telpu apdarei izmantoti mazgājami, dezinficējami, telpu funkcijai atbilstoši apdares materiāli.Grīdas segums – linolejs, parkets vai dēļu grīdas, vestibili un gaiteņi – flīzētas. Sienas krāsotas, līdz pusei – 1,5 m augstumā, koka paneļi. Tualetēs, dušas telpās – grīdas un sienas flīzētas.  **6.3. Apgaismojums** Telpās nodrošināts mākslīgais un dabīgais apgaismojums. Visās telpās ir plaši logi un jaunā tipa luminiscējošās vai LED gaismas lampas, visas lampas darbojas, apgaismojuma armatūra tīra. Mākslīgā apgaismojuma mērījumi netika veikti. Vizuāli vērtējot, mākslīgā apgaismojuma līmenis ir pietiekams.  **6.4. Siltumapgāde** Centralizēta  **6.5. Gaisa apmaiņa** Telpās nodrošināta iespēja veikt dabisko vēdināšanu caur atveramiem logiem. Visās tualetēs, dušās, sporta ģērbtuvēs ir ierīkota mehāniskā pieplūdes un velkmes ventilācija, kontroles laikā ir darba kārtībā.  **6.6. Ūdens apgāde** Centralizēta.Ūdens piegādātājs (SIA “Liepājas ūdens”) veic dzeramā ūdens kārtējo monitoringu atbilstoši saskaņotajai programmai. Karstais ūdens nodrošināts pie visām izlietnēm un dušām.  **6.7. Kanalizācijas sistēma** Centralizēta  **6.8. Teritorijas labiekārtošana** Teritorija ir labiekārtota, uzkopta, nodrošināta sadzīves atkritumu apsaimniekošana. Saimniecības zonā ir bruģēts laukums sadzīves atkritumu konteineru novietošanai.  **6.9. Vides pieejamība** Nodrošināta  **6.10. Riska faktoru novērtēšana un cita informācija -------** |
| 1. **Slēdziens** Nometnes telpas Draudzīgā aicinājuma Liepājas pilsētas 5.vidusskolā, Rīgas ielā 50, Liepājā atbilst higiēnas prasībām. |
| 1. **Rekomendējamie pasākumi ------** |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Juņina |
| Svetlana Juņina, 63423795, 26481579 | | |
| svetlana.junina@vi.gov.lv | | |